A Tigerlily Flowers & Greenery Kft.

ÜZLETI TERVE

Vállalkozásunk neve: Tigerlily Flowers & Greenery Kft.

Tagjaink: Torma Enikő (30%), Czéh Szabolcs (30%), Gonda Ákos (40%)

Alapítás éve: 2023

KSH-szám: 12345678 4776 113 02

Beosztás: Torma Enikő: Humán erőforrások, Czéh Szabolcs: Marketing igazgató, Gonda Ákos: Ügyvezető igazgató

Tigerlily Flowers & Greenery - „*Ötletek, virágok, növények*”

A mi cégünk virágok, növények, kertészkedéshez való eszközök, dekorációs elemek kereskedésével foglalkozik. A nagykereskedőtől vásároljuk az áruinkat, majd azokat a vásárlóknak értékesítjük. Azon dolgozunk, hogy ügyfeleinknek olyan virágokat és növényeket kínáljunk, melyek megfelelnek a vásárlók igényeinek és elvárásainak. Az üzletben dolgozó szakemberek magas képzésbe részesültek, a tanultak alapján segítenek a vásárlóknak kiválasztani a megfelelő virágokat és növényeket, tanácsot adnak azok gondozásával kapcsolatban is. Speciálisan készített kreatív ötletekkel, témák szerint tervezünk csokrokat, dekorációs eszközöket. Prospektusokkal, fotókkal reklám anyagokkal megjelenünk social media felületeken, megkönnyítjük a vásárlóinknak a vásárlást. Virágüzletünk gyakran szerepel különféle események szervezésében, mint például esküvők, születésnapok, ballagások és temetések, amelyekhez virágok és dekorációs elemekre van szükség. A legnagyobb forgalmat hozzák a szezonális események például nőnap, Valentin-nap, anyák napja. A virágüzletben az üzleti tevékenység magába foglalja a virágok és növények beszerzését, azok áruba bocsátását, vásárlók kiszolgálását. Az üzlet működtetése számos kihívással járhat, beleértve a friss virágok raktározását, az árak és a beszerzési források változását, a versenytársakat és az üzleti költségeket. Az üzletünknek fontos megértenie a virágok és növények iránti kereslet változásait, és alkalmazkodnunk kell a piaci trendekhez és az üzleti környezet változásaihoz ahhoz, hogy a cégünk sikeres legyen.

Termékeink:

* Egyszálnövények
* Cserepes virágok
* Virágföld
* Vetőmagok
* Kertészkedési eszközök
* Különféle szolgáltatások (esküvő, teremdíszítés, temetés 💀)
* Koszorúk, csokrok készítése

## Költségterv



A költségtervünkben az anyagjellegű ráfordítások, anyagköltségek között számoltunk a havi 250.000 Ft bérleti díjjal, magas, havi 700.000 Ft rezsivel, a takarítás költségével, valamint a legfontosabb tétel a vágott virág, dísznövény, virágföld, stb. költségével. Ez az első évben 60.000.000 Ft, a második évben 62.000.000 Ft, a harmadik évben 65.000.000 Ft.

Az igénybe vett anyagjellegű szolgáltatások között számoltunk a könyvelés díjával, havi 15.000 Ft összegben, a karbantartás költségével, ami éves szinten 1.200.000 Ft az első évben, továbbá marketing költségekkel, ami szintén 1.200.000 Ft éves szinten.

Az egyéb szolgáltatások között bankköltségekkel, kamarai tagdíjjal, valamint a biztosítás díjával számoltunk.

A személyi jellegű ráfordítások között a teljes bérköltséggel számoltunk.

Az értékcsökkenés a tárgyi eszközök után elszámolt értékcsökkenési leírás.

Az egyéb ráfordítások között az iparűzési adóval számoltunk.

Az összes költség az első évben 104.027.000 Ft, a második évben 107.812.000 Ft, a harmadik évben 112.886.000 Ft.